sagorsarker/bangla-wikipedia huggingface dataset:
পোল্যান্ডে উন্মুক্ত প্রবেশাধিকার

পোল্যান্ডের উন্মুক্ত প্রবেশাধিকার পণ্ডিত্যপূর্ণ যোগাযোগ পরিচালনা করে ওয়ার্সা বিশ্ববিদ্যালয়ের গাণিতিক এবং কম্পিউটেশনাল মডেলিংয়ের জন্য আন্তঃবিষয়ক কেন্দ্রের মাধ্যমে "সিওন এগ্রিগ্রেটার<nowiki>"</nowiki>। 
মার্চ ২০১৮ এর হিসাবে, যুক্তরাজ্য ভিত্তিক উন্মুক্ত প্রবেশাধিকার সংগ্রহস্থল নির্দেশিকা অনুয়ায়ী পোল্যান্ডের ৯১টি সংগ্রহস্থল তালিকাবদ্ধ। তবে ওপেনএআইআরআই প্রকল্প অনুসারে, "এগুলির বেশিরভাগ হ'ল ডিজিটাল লাইব্রেরি যা গ্রন্থাগার সংগ্রহের ডিজিটাল বিষয়বস্তুতে প্রবেশাধিকার সরবরাহ করে, লেখকদের জন্য তাদের নিজস্ব কাজ জমা দেওয়ার জন্য উন্মুক্ত ভান্ডার হিসাবে কাজ করে না।" লডজ সংগ্রহস্থল এবং অ্যাডাম মিকিউইকজ বিশ্ববিদ্যালয় সংগ্রহস্থল সর্বাধিক সংখ্যক ডিজিটাল সম্পদ রাখে। ওয়ার্সা পাবলিক লাইব্রেরি, চালায়, যা ২০১১ সালে প্রতিষ্ঠিত।
পর্তুগালে উন্মুক্ত প্রবেশাধিকার

পর্তুগালে, মিনহো ইউনিভার্সিটি ২০০৩ সালে উন্মুক্ত প্রবেশাধিকার সংগ্রহস্থল তৈরি এবং ২০০৪ সালে স্ব-সংরক্ষণাগারের একটি প্রাতিষ্ঠানিক নীতির সংজ্ঞা দিয়ে প্রথম উন্মুক্ত প্রবেশাধিকারের উদ্যোগ গ্রহণ করেছিল। পরের বছরগুলিতে পর্তুগাল সাইইএলও শুরু করেছিল, বেশ কয়েকটি উচ্চশিক্ষা প্রতিষ্ঠানে ওপেন অ্যাক্সেস জার্নাল প্রকাশ করতে এবং নতুন সংগ্রহস্থল তৈরী করতে। পর্তুগালের উন্মুক্ত প্রবেশাধিকার বৈজ্ঞানিক সংগ্রহস্থল (আরসিএএপি) ২০০৮ সালে চালু হয়েছিল। 
২০০৯ সালের অক্টোবরে পর্তুগাল এবং ব্রাজিলের বিজ্ঞান ও প্রযুক্তি মন্ত্রীদের মধ্যে স্বাক্ষরিত একটি চুক্তির পরে, ২০১০ সালের নভেম্বর মাসে পর্তুগালের ব্রাগায় প্রথম লুসো-ব্রাসিলিয়ান ওপেন অ্যাক্সেস সম্মেলন অনুষ্ঠিত হয়েছিল। 
দেশের প্রধান বৈজ্ঞানিক গবেষণা তহবিল সংস্থা, ফান্ডাসাও প্যারা এ সিসনিয়া ই টেকনোলজিয়া (বিজ্ঞান ও প্রযুক্তি ফাউন্ডেশন, এফসিটি) এর উন্মুক্ত প্রবেশাধিকার নীতিগুলি ২০১৪ সালের ৫ মে কার্যকর হয়। 
ডিজিটাল উন্মুক্ত প্রবেশাধিকার সংগ্রহস্থলগুলিতে পর্তুগালের প্রচুর বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, তথ্য এবং অন্যান্য গবেষণা আউটপুট রয়েছে যা পড়া মুক্ত ।
নাজিরপুর কলেজ

নাজিরপুর কলেজ পিরোজপুর জেলার নাজিরপুর উপজেলা সদরে অবস্থিত একটি উচ্চমাধ্যমিক ও স্নাতক ডিগ্রী প্রদানকারী প্রাচীন শিক্ষাপীঠ।
নাজিরপুর কলেজ নাজিরপুর উপজেলার একটি প্রাচীন মহাবিদ্যালয়। এটি ১৯৭২ সালে প্রতিষ্ঠিত হয়। পুর্বে এর নাম ছিলো নাজিরপুর শহিদ জিয়া কলেজ যা পরিবর্তিত হয়ে নাজিরপুর কলেজ হয়েছে। এটি নাজিরপুর উপজেলার একটি গুরুত্বপূর্ণ শিক্ষাপ্রতিষ্ঠান। এখান থেকে অনেক সম্মানিত ব্যক্তি শিক্ষা গ্রহণ করেছেন।
কলেজটিত স্নাতক শ্রেণি জাতীয় বিশ্ববিদ্যালয় অধিভুক্ত। উচ্চ মাধ্যমিক শ্রেণির শিক্ষা কার্যক্রম মাধ্যমিক ও উচ্চ মাধ্যমিক শিক্ষা বোর্ড, বরিশাল এর অধীনে পরিচালিত হয়।
নাজিরপুর কলেজে রয়েছে একটি সুবিশাল ফুটবল মাঠ। সেখানে বছরে বিভিন্ন টুর্নামেন্ট অনুষ্ঠিত হয়।
নাজিরপুর কলেজে উচ্চমাধ্যমিকের পাশাপাশি স্নাতকের বিষয়েও শিক্ষার্থীগণ অধ্যায়ন করছে।
নীল স্মিথ

নীল মাইকেল নাইট স্মিথ (; জন্ম: ২৭ জুলাই, ১৯৬৭) ওয়ারউইকশায়ারের সোলিহাল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন নীল স্মিথ।
১৯৮৭ সাল থেকে ২০০৩ সাল পর্যন্ত নীল স্মিথের প্রথম-শ্রেণীর খেলোয়াড়ী জীবন চলমান ছিল। ১৯৮৭ সালে ওয়ারউইকশায়ারের পক্ষে প্রথম খেলতে নামেন। এর ছয় বছর পর কাউন্টি ক্যাপ লাভ করেন তিনি। ডানহাতি ব্যাটসম্যান ও অফ স্পিনার নীল স্মিথ বেশ কয়েক মৌসুম ধারাবাহিকতা বজায় রেখেছিলেন। ব্যাট হাতে ২০-এর মাঝামাঝি গড়ে অবস্থান করেন ও তিন শতাধিক উইকেট পান। তবে, এরজন্যে ৩০-এর অধিক গড়ে রান খরচ করতে হয়েছিল তাকে।
নীল স্মিথ অপ্রত্যাশিতভাবে দুইটি রেকর্ডের সাথে স্বীয় নামকে জড়িয়ে রেখেছেন। ১৯৯৭ সালে একদিনের খেলায় ওয়ারউইকশায়ারের সদস্যরূপে নর্দাম্পটনশায়ারের বিপক্ষে দলকে নেতৃত্বে দিয়েছিলেন। এরফলে, ঐ কাউন্টি দলে পিতা-পুত্রের প্রথম নেতৃত্বের ঘটনা ঘটে। এছাড়াও তার পিতা এম. জে. কে. স্মিথ ইংল্যান্ডের পক্ষে অধিনায়কত্ব করেছেন। কাউন্টি চ্যাম্পিয়নশীপের ইতিহাসে দ্রুততম সময়ে সেঞ্চুরি করার কৃতিত্ব প্রদর্শন করেছেন। ১৭ এপ্রিল, ১৯৯৮ তারিখে এজবাস্টনে ডারহামের বিপক্ষে করা এ সেঞ্চুরির রেকর্ডটি একবছর বাদেই দলীয় সঙ্গী ডগি ব্রাউন নিজের করে নেন। দূর্ভাগ্যবশতঃ ২০০০ সালের শেষদিকে মাইকেল পাওয়েলের কাছে অধিনায়কত্ব হস্তান্তর করতে হয়েছিল। ঐ মৌসুমে কাউন্টি দলটি লর্ডসের চূড়ান্ত খেলায় অংশ নিয়েছিল ও জাতীয় লীগে খেলার যোগ্যতা অর্জনে সমর্থ হয়।
সমগ্র খেলোয়াড়ী জীবনে সাতটিমাত্র একদিনের আন্তর্জাতিকে অংশগ্রহণ করেছেন নীল স্মিথ। কোন টেস্টে অংশগ্রহণ করার সুযোগ পাননি তিনি। ৯ জানুয়ারি, ১৯৯৬ তারিখে কেপটাউনে স্বাগতিক দক্ষিণ আফ্রিকা দলের বিপক্ষে ওডিআইয়ে অভিষেক ঘটে তার। ২৬ মার্চ, ১৯৯৬ তারিখে ম্যানচেস্টারে সফরকারী ভারতের বিপক্ষে সর্বশেষ ওডিআইয়ে অংশ নেন তিনি।
দক্ষিণ আফ্রিকার বিপক্ষে দুইটি একদিনের আন্তর্জাতিকে অংশ নেন। ১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে পাকিস্তানের মাটিতে তিনটি খেলায় অংশগ্রহণের সুযোগ লাভ করেছিলেন। এরপর গ্রীষ্মকালে ভারতের বিপক্ষে আরও দুইটি ওডিআইয়ে অংশ নেন। তবে, অংশগ্রহণকৃত খেলাগুলোয় সাদামাটা ছিল। ফলে, আন্তর্জাতিক ক্রিকেটে উপেক্ষিত হন।
ক্রিকেট খেলা থেকে অবসর গ্রহণের পর বালকদের ওয়ারউইক স্কুলে কাজ করেন। তবে, সাম্প্রতিক সময়ে ওয়ারউইকের মাইটন রোডে মাঠ কর্মকর্তার দায়িত্ব থেকে সাময়িকভাবে অবসর নিয়েছেন। ইংল্যান্ডের বিখ্যাত ও সাবেক অধিনায়ক এম. জে. কে স্মিথ সম্পর্কে তার পিতা হন।
বেলজিয়ামে উন্মুক্ত প্রবেশাধিকার

বেলজিয়ামে, ২০০৭ সালের পরে লিগ বিশ্ববিদ্যালয় কর্তৃক প্রথম উন্মুক্ত প্রবেশাধিকার আজ্ঞা গ্রহণের মাধ্যমে পণ্ডিত্যপূর্ণ যোগাযোগের উন্মুক্ত প্রবেশাধিকার বিস্তার লাভ করে। উন্মুক্ত প্রবেশাধিকারের জন্য ২০১২ সালে কর্মকর্তারা "ব্রাসেলস ঘোষণা" স্বাক্ষর করেছিলেন।
ডিজিটাল উন্মুক্ত-প্রবেশাধিকার সংগ্রহস্থলগুলিতে বেলজিয়ামের বেশকয়েকটি ২৩টি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত। ইউনিভার্সিটি ক্যাথলিক ডি লুভাইন, ঘেন্ট বিশ্ববিদ্যালয়ের "শিক্ষায়তনিক গ্রন্থপঞ্জি" এবং লিগ বিশ্ববিদ্যালয়ের "অরবি" প্রচুর পরিমাণে প্রকাশনা ধারণ করে।
পিটার টুহি

পিটার টুহি (; জন্ম: ২০ এপ্রিল, ১৯৫৪) নিউ সাউথ ওয়েলসের ব্লেনি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৭৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।
নিউ সাউথ ওয়েলসের বাথহার্স্টের সেন্ট স্টানিসলস কলেজে থাকাকালীন ক্রিকেটের দিকে ঝুঁকে পড়েন। ওয়েস্টার্ন ডিস্ট্রিক্টস কোল্টসের সদস্যরূপে নিউজিল্যান্ড গমন করেন। নিউ সাউথ ওয়েলসের বিদ্যালয় বালক দলের পক্ষে ক্রিকেট খেলেন। ১৯৭৪-৭৫ মৌসুমে নিউ সাউথ ওয়েলসের সদস্যরূপে কুইন্সল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তার।
১৯৭৪-৭৫ মৌসুম থেকে ১৯৮৩-৮৪ মৌসুম পর্যন্ত পিটার টুহি’র প্রথম-শ্রেণীর খেলোয়াড়ী জীবন চলমান ছিল। মূলতঃ মাঝারিসারির ব্যাটসম্যান হিসেবে দলে খেলতেন। ডগ ওয়াল্টার্সের খেলার সাথে তার ব্যাটিংয়ের বেশ মিল ছিল।
সমগ্র খেলোয়াড়ী জীবনে পনেরোটি টেস্ট ও পাঁচটি একদিনের আন্তর্জাতিকে অংশগ্রহণ করেছেন পিটার টুহি। প্যাকারের সময়কালেই তিনি ১৫ টেস্ট খেলতে পেরেছিলেন। ২ ডিসেম্বর, ১৯৭৭ তারিখে ব্রিসবেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৯ ডিসেম্বর, ১৯৭৯ তারিখে মেলবোর্নে সফরকারী ওয়েস্ট ইন্ডিজের বিপক্ষে সর্বশেষ টেস্টে অংশ নেন তিনি।
অন্যতম ক্রিকেটার হিসেবে ক্যারি প্যাকারের পরিচালনায় বিশ্ব সিরিজ ক্রিকেটে অস্ট্রেলিয়ার শীর্ষসারির ক্রিকেটারদের অনুপস্থিতিতে নিজেকে মেলে ধরতে সমর্থ হয়েছিলেন। অস্ট্রেলিয়ার টেস্ট দলে খেলাকালে কয়েকজন ধারাভাষ্যকার টুহিকে অস্ট্রেলিয়ার সেরা ব্যাটসম্যান হিসেবে আখ্যায়িত করেছিলেন। তবে, বিশ্ব সিরিজ ক্রিকেটে অংশগ্রহণকারী খেলোয়াড়দের অনুপস্থিতিতেই এ স্বীকৃতি পেয়েছিলেন।
১৯৭৭-৭৮ মৌসুমে ভারত দল অস্ট্রেলিয়া গমন করে। পাঁচ টেস্ট নিয়ে গড়া সিরিজের সবগুলোতেই পিটার টুহি খেলার জন্যে মনোনীত হয়েছিলেন। ব্রিসবেনে ভারতের বিপক্ষে অভিষেক টেস্টেই দুইটি চমৎকার অর্ধ-শতরানের ইনিংস খেলেন। ১৯৭৮ সালে ওয়েস্ট ইন্ডিজের বিপক্ষে একটি টেস্টে অংশ নেন। ১৯৭৮-৭৯ মৌসুমের অ্যাশেজ সিরিজ খেলার জন্যে তাকে দলে রাখা হয়নি। কয়েক সপ্তাহ পূর্বে অ্যান্ডি রবার্টসের বলে মুখে গুরুতর জখম হলেও জ্যামাইকায় ১২২ ও ৯৭ রান করেন। পরবর্তী শীতকালে ইংল্যান্ডের বিপক্ষে পাঁচ টেস্টে অংশ নিয়ে দুইবার শূন্য রান, একবার তিনরান ও একবার অর্ধ-শতরান করেছিলেন।
১৯৭৯ সালে অস্ট্রেলিয়া দলের ভারত গমনেও তাকে দলের বাইরে রাখা হয়। ১৯৭৯-৮০ মৌসুমে বিশ্ব সিরিজ ক্রিকেট থেকে খেলোয়াড়দের টেস্ট দলে অন্তর্ভূক্তি হতে থাকলে টুহি আর মাত্র দুই খেলায় অংশ নিতে পেরেছিলেন। উভয় টেস্টই ঐ মৌসুমের গ্রীষ্মে খেলেছিলেন।
১৯৮৩-৮৪ মৌসুমে তার খেলার মান দূর্বলতর হতে থাকে। এক পর্যায়ে এনএসডব্লিউ দল থেকে বাদ দেয়া হয়। ফলশ্রুতিতে মে, ১৯৮৪ সালে প্রথম-শ্রেণীর ক্রিকেটকে বিদেয় জানান। ক্রিকেট খেলার জগৎ থেকে অবসর গ্রহণের পর ব্রিসবেনভিত্তিক আর্থিক খাতে কাজ করতে থাকেন।
জাতিসংঘ রেডিও

জাতিসংঘ রেডিও ১৯৪৬ সালের ১৩ ফেব্রুয়ারি চালু করা হয় এবং কয়েক দশক ধরে এটি নিজেকে জাতিসংঘের পরিবারের কাছে একটি কার্যকর ও সুদূরপ্রসারী ঐতিহ্যবাহী মিডিয়া হিসাবে থাকতে পুনরাবিষ্কৃত করেছে। ২০১৭ সালে, জাতিসংঘের রেডিও এবং জাতিসংঘ সংবাদ কেন্দ্র একীভূত হয়ে জাতিসংঘ সংবাদ গঠন করে। বর্তমানে এটি আরবী, চীনা, ইংরেজি, ফরাসি, সোয়াহিলি, পর্তুগিজ, রুশ, স্পেনীয় এবং হিন্দিতে দৈনিক সংবাদ এবং মাল্টিমিডিয়া সামগ্রী তৈরি করে। জাতিসংঘ সংবাদ অডিও বিশ্বজুড়ে প্রায় দুই হাজারেরও বেশি অংশীদারী রেডিও স্টেশনের জন্য আটটি ভাষায় জাতিসংঘ এবং এর সদস্য দেশগুলির কাজ সম্পর্কে প্রতিদিনের সংবাদ এবং গল্প প্রকাশ করে চলেছে।
রাশিয়ায় উন্মুক্ত প্রবেশাধিকার

২০০৮ সালের জানুয়ারিতে, রুশ, বেলারুশিয় এবং ইউক্রেনিয় শিক্ষাবিদরা বৈজ্ঞানিক ও সাংস্কৃতিক জ্ঞানের পণ্ডিত্যপূর্ণ যোগাযোগের উন্মুক্ত প্রবেশাধিকার সমর্থনে "বেলগোরড ঘোষণা" জারি করেছিলেন। ২০১৬ সালে চালু হওয়া আন্তর্জাতিক "উন্মুক্ত প্রবেশাধিকার ২০২০" প্রচারের রুশ সমর্থকদের মধ্যে বেলগোরড স্টেট বিশ্ববিদ্যালয়, ন্যাশনাল ইলেকট্রনিক ইনফরমেশন কনসোর্টিয়াম (নিকন), এবং ওয়েবপাবলিশার্স অ্যাসোসিয়েশন অন্তর্ভুক্ত রয়েছে।
ডিজিটাল উন্মুক্ত-প্রবেশাধিকার সংগ্রহস্থলগুলিতে রাশিয়ার বেশকয়েকটি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত।
সুইডেনে উন্মুক্ত প্রবেশাধিকার

সুইডেনে পণ্ডিত্যপূর্ণ যোগাযোগের উন্মুক্ত প্রবেশাধিকার তুলনামূলকভাবে ব্যাপক। ২০১০ সালে সুয়েডিয় গবেষণা কাউন্সিল উন্মুক্ত প্রবেশাধিকারের আওতায় তাদের গবেষণার ফলাফলগুলি সরবরাহ করার নিশ্চয়তা প্রদান শুরু করে। লন্ড বিশ্ববিদ্যালয় গ্রন্থাগার এবং স্টকহোম বিশ্ববিদ্যালয় প্রেস আন্তর্জাতিক ওপেন অ্যাক্সেস স্কলারালি পাবলিশার্স অ্যাসোসিয়েশনের অন্তর্ভুক্ত।
শিক্ষায়তনিক সংগ্রহস্থলে থাকা বিষয়বস্তু অনুসন্ধান করে পাওয়া যাবে।
ডিজিটাল উন্মুক্ত-প্রবেশাধিকার সংগ্রহস্থলগুলিতে সুইডেনের বেশকয়েকটি বৃত্তি সংগ্রহ রয়েছে। এগুলিতে সাময়িকী নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত। সুয়েপাব হল সুইডেনে পণ্ডিত্যপূর্ণ প্রকাশনাগুলির জাতীয় ডাটাবেস। বেশকয়েকটি উৎস থেকে সুয়েপাব পণ্ডিত্যর্পূণ আউটপুট একত্র করে। উৎসগুলির মধ্যে একটি হল প্ল্যাটফর্ম।
সুইডেনে উন্মুক্ত প্রবেশাধিকার বিকাশের মূল ইভেন্টগুলির মধ্যে রয়েছে:
হাঙ্গেরিতে উন্মুক্ত প্রবেশাধিকার

হাঙ্গেরিতে পণ্ডিত্যপূর্ণ যোগাযোগের উন্মুক্ত প্রবেশাধিকার সাম্প্রতিক বছরগুলিতে ডিজিটাল সংগ্রহশালা এবং শিক্ষায়তনিক প্রকাশকদের মাধ্যমে এবং অন্যান্য উপায়ে বিকশিত হয়েছে। ২০০৮ সালে বেশকয়েকটি শিক্ষায়তনিক গ্রন্থাগার হাঙ্গেরিয়ান উন্মুক্ত প্রবেশাধিকার সংগ্রহস্থল (হুনোর) সাহচর্য প্রতিষ্ঠা করে।
ডিজিটাল উন্মুক্ত-প্রবেশাধিকার সংগ্রহস্থলগুলিতে হাঙ্গেরির বেশকয়েকটি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত।
নাজিম উদ্দিন আলম

নাজিম উদ্দিন আলম একজন বাংলাদেশ জাতীয়তাবাদী দল দলের রাজনীতিবিদ এবং ভোলা-৪ আসনের সাবেক সংসদ সদস্য। 
আলম ফেব্রুয়ারি ১৯৯৬, ১৯৯৬ , ২০০১ সালে ভোলা-৪ থেকে বাংলাদেশ বাংলাদেশ জাতীয়তাবাদী দলের প্রার্থী হিসাবে সংসদ নির্বাচিত হয়েছিলেন। তাঁর বিরুদ্ধে ২০০৪ সালের ১৬ জানুয়ারীতে বাংলাদেশ যুবলীগের আক্তারুল আলমকে হত্যার অভিযোগ আনা হয়। আলমের বিরুদ্ধে ২০০৭ সালের ১১ মার্চ মামলাটির চর্জসিট দেয়া হয়েছিল এবং ২০০৮ সালের ৫ এপ্রিল তার বিরুদ্ধে গ্রেপ্তারি পরোয়ানা জারি করা হয়। তিনি বাংলাদেশ জাতীয়তাবাদী দলের কার্যনির্বাহী কমিটির সদস্য বাংলাদেশ সুপ্রিম কোর্ট চত্বর ভাংচুরের জন্য তাকে বাংলাদেশ পুলিশ ২ ফেব্রুয়ারি ২০১৮ এ গ্রেপ্তার করেছিল।
জাকারিয়া তাহের সুমন

জাকারিয়া তাহের সুমন একজন স্বনামধন্য ব্যবসায়ী, বাংলাদেশ জাতীয়তাবাদী দল-বিএনপির কেন্দ্রীয় কমিটির নেতা,কুমিল্লা দক্ষিণ জেলা বিএনপির আহবায়ক এবং কুমিল্লা-৭ (বর্তমান কুমিল্লা-৮ বরুড়া) এর সাবেক সংসদ সদস্য।
সুমন ২০০৪ সালে বাংলাদেশ জাতীয়তাবাদী দল দলের প্রার্থী হিসাবে কুমিল্লা-৭ থেকে সংসদ সদস্য নির্বাচিত হয়েছিলেন। এ কে এম আবু তাহের মৃত্যুর পরে উপনির্বাচনের আহ্বান জানানো হয়েছিল,এতে সুমন বিজয়ী হয় । তিনি ২০০৮ সালের অক্টোবরে গুলশান এ বাংলাদেশ জাতীয়তাবাদী দল এর চেয়ারপারসনের কার্যালয় হিসাবে ব্যবহার করার জন্য প্রাক্তন প্রধানমন্ত্রী খালেদা জিয়া কে একটি অফিস করে দিয়েছিলেন ।
অন্তঃক্ষরা গ্রন্থিবিজ্ঞান

এন্ডোক্রিনোলজি () বা আক্ষরিক অর্থে অন্তঃক্ষরাবিজ্ঞান বা অন্তঃক্ষরাগ্রন্থিবিজ্ঞান হচ্ছে জীববিজ্ঞান ও চিকিৎসাবিজ্ঞানের একটি শাখা অন্তঃক্ষরা গ্রন্থিতন্ত্র, এর রোগ, এবং হরমোন নামক সুনির্দিষ্ট জৈব যৌগের নিঃসরণ নিয়ে অধ্যয়ন করে। এছাড়াও শরীরের বিভিন্ন কার্যপ্রক্রিয়ার সমন্বয়ও বিজ্ঞানের এই শাখার অন্তর্ভুক্ত। হরমোন দ্বারা নিয়ন্ত্রিত এসকল সমন্বয় কার্যক্রমের মধ্যে রয়েছে শরীরের বিভিন্ন বিকাশমূলক প্রক্রিয়ার স্বতঃবিস্তার, দেহের বৃদ্ধি ও বিকাশ, পার্থক্য, বিপাকের শারীরিক বা আচরণগত প্রক্রিয়া, টিস্যুর কর্মপ্রক্রিয়া, ঘুম, পরিপাক, শ্বসন, রেচন, মেজাজ, মানসিক চাপ, স্তন্যদান, নড়াচড়া করার ক্ষমতা, প্রজনন, এবং প্রত্যক্ষণ। এন্ডোক্রাইনোলজির বিশেষায়িত শাখার মধ্যে রয়েছে আচরণগত এন্ডোক্রাইনোলজি এবং তুলনামূলক এন্ডোক্রিনোলজি। এ বিষয়ে বিশেষজ্ঞ পেশাজীবিদের এন্ডোক্রিনোলজিস্ট বলা হয়।
বিভিন্ন ধরনের গ্রন্থির সমন্বয়ে অন্তঃক্ষরা গ্রন্থিতন্ত্র গঠিত। শরীরের বিভিন্ন অংশে এই গ্রন্থিগুলো বিস্তৃত। এই গ্রন্থিগুলো থেকে বিভিন্ন ধরনের হরমোন কোনো নালি ছাড়াই সরাসরি রক্ত নিঃসরিত হয়। এজন্য অন্তঃক্ষরা গ্রন্থিগুলো নালিবিহীন গ্রন্থি হিসেবে স্বীকৃত। হরমোনের বিভিন্ন রকমের কাজ রয়েছে এবং তাদের কাজের ধরনও ভিন্ন। উদাহরণস্বরূপ বলা যায়, একটি নির্দিষ্ট হরমোন শরীরের একাধিক অঙ্গের উপর বিভিন্ন ধরনের প্রভাব ফেলতে পারে, অপরদিকে একটি নির্দিষ্ট অঙ্গ বিভিন্ন ধরনের হরমোন দ্বারা প্রভাবিতও হতে পারে।
এন্ডোক্রিনোলজি মানব দেহের অন্তঃক্ষরা গ্রন্থিতন্ত্র নিয়ে আলোচনা ও গবেষণা করে। এটি হরমোন নিঃসরণকারী অন্তঃক্ষরা গ্রন্থিগুলোর সমন্বয়ে গঠিত একটি তন্ত্র। হরমোন হচ্ছে এক প্রবার রাসায়নি যৌগ যা দেহের বিভিন্ন অঙ্গতন্ত্রের কার্যক্রমকে প্রভাবিত করে। হরমোনের উদাহরণের মধ্যের রয়েছে থাইরয়েড হরমোন, বিকাশ হরমোন, ইনসুলিন, ইত্যাদি। অন্তঃক্ষরা গ্রন্থিতন্ত্রের কাজ প্রতিক্রিয়াশীলতার ওপর নির্ভরশীল। কারণ দেখা যায় এক হরমোনের কাজ (মাধ্যমিক হরমোন) বা নিঃসরণ নিয়ন্ত্রিত হয় অন্য হরমোনের (প্রাথমিক হরমোন) নিঃসরণ দ্বারা। উদারহরণস্বরূপ থাইরয়েড হরমোনের (মাধ্যমিক হরমোন) নিঃসরণ নিয়ন্ত্রিত হয় থাইরয়েড উত্তেজক হরমোনের (প্রাথমিক হরমোন) নিঃসরণের মাধ্যমে। যদি মাধ্যমিক হরমোনের নিঃসরণ খুব বেশি পরিমাণে হয় তবে তা হোমিওস্ট্যাটিস অনুসরণের মাধ্যমে প্রাথমিক হরমোনের দিকে নেতিবাচক প্রতিক্রিয়া সৃষ্টি করে।
জার্মান বিজ্ঞানি আর্নল্ড আডোলফ বের্টহোল্ডকে এন্ডোক্রিনোলজির জনক বলা হলেও সর্বপ্রথম চীনে এন্ডোক্রিনোলজি নিয়ে কাজ করার প্রমাণ পাওয়া যায়। খ্রিষ্টপূর্ব ২০০ শতকের দিকে চীনারা মানুষের মূত্র থেকে যৌন হরমোন ও পিটুইটারি হরমোন আলাদা করতে সমর্থ হয়। এ কাজের জন্য তারা স্টেরয়েড হরমোনের ঊর্দ্ধপাতন করার মতো বিভিন্ন ধরনের জটিল পদ্ধতি প্রয়োগ করেছিলো। ১১০০ খ্রিষ্টাব্দের প্রাচীন চৈনিক লেখনিতে হরমোন আলাদা করার আরেকটি পদ্ধতি প্রয়োগের প্রমাণ পাওয়া যায়। এ পদ্ধতিতে হরমোন আলাদা করতে গ্লেডিটসিয়া সাইনেনসিয়া নামক ফুলের বিচি থেকে প্রাপ্ত স্যাপোনিন যৌগ ব্যবহার করা হয়েছিলো। এছাড়া জিপসাম (ক্যালসিয়াম সালফেট) ব্যবহারের প্রমাণও পাওয়া যায়।
আব্দুল গফুর ভূইয়া

আব্দুল গফুর ভূইয়া বাংলাদেশ জাতীয়তাবাদী দল এর রাজনীতিবিদ এবং কুমিল্লা-১১ এর সাবেক সংসদ সদস্য।
ভূইয়া ২০০১ সালে কুমিল্লা-১১ থেকে বাংলাদেশ জাতীয়তাবাদী দল প্রার্থী হিসাবে সংসদে নির্বাচিত হয়েছিলেন। ২০০৬ সালের ১ নভেম্বর তার নেতাকর্মীরা তার রাজনৈতিক প্রতিদ্বন্দ্বীদের বিরুদ্ধে লড়াই করে এবং তার প্রতিদ্বন্দ্বী কামরুজ্জামানের বাড়ি পুড়িয়ে দেয়। লড়াইয়ে বাংলাদেশ ইসলামী ছাত্র শিবির এর স্থানীয় নেতা মোহাম্মদ শাহজাহান নিহত হয়েছেন । মাওলানা এসএম মহিউদ্দিন, নাঙ্গালকোট উপজেলায় শাহজাহানদের মৃত্যুর ঘটনায় ভুঁইয়া সহ ৫১ জনের বিরুদ্ধে একটি হত্যা মামলা দায়ের করেছিলেন । ২২ শে মে ২০০৭ সালে তাকে দুর্নীতির অভিযোগে আটক করা হয়েছিল। ২০০৭ সালের ৪ মার্চ তাকে আদালত কারাগারে প্রেরণ করেন । তিনি একটি হত্যার অভিযোগে একাধিক অভিযোগের মুখোমুখি হয়েছিলেন । ১৬ ডিসেম্বর ২০১৮, তাকে বাংলাদেশ হাইকোর্ট পাশ থেকে বাংলাদেশের গোয়েন্দা শাখা পুলিশ গ্রেপ্তার করেছিল ।
২০০৮ সালের ২১ ডিসেম্বর, বাংলাদেশ নির্বাচন কমিশন দু'বার প্রার্থীতা দায়েরের পরে ভূইয়ার প্রার্থিতা বাতিল করে, একজন স্বতন্ত্র প্রার্থী এবং আবার বাংলাদেশ জাতীয়তাবাদী দলের প্রার্থী হিসাবে । নির্বাচন কমিশন বাংলাদেশ জাতীয়তাবাদী দল প্রতীক ধানের শীষ স্বতন্ত্র প্রার্থী মোবাশ্বের আলম ভূঁইয়াকে দিয়েছিল। এরপরে গফুর ভূঁইয়ার প্রতীক বরাদ্দ দিয়েছিল কিন্তু আদালতের রায় শেষে নির্বাচন কমিশনকে মোবাশ্বেরকে প্রতীক বরাদ্দের জন্য বলে এই সিদ্ধান্ত প্রত্যাহার করে ।
ক্রেগ উইলিয়ামস

উইলিয়ামস ২০০৭ সালে নামিবিয়ান ক্রিকেট দলের হয়ে প্রথম-শ্রেণির ক্রিকেটে অভিষেক করেছিলেন, উত্তর-পশ্চিম অঞ্চলের বিপক্ষে তিন দিনের দক্ষিণ আফ্রিকার প্রাদেশিক চ্যালেঞ্জ ম্যাচে। উইলিয়ামস ম্যাচের প্রথম ইনিংসে চার ওভার বোল করে ২৩ রান দিয়েছিলেন। প্রথম শ্রেণীর অভিষেক ইনিংসে তিনি অর্ধশতক করেছিলেন। 
উইলিয়ামস তখন থেকে নামিবিয়া এ দলের হয়ে খেলেছেন, এই দলের হয়ে প্রথমবারের মতো কানাডার বিপক্ষে সেঞ্চুরি করেছিলেন। ২০১৮ জানুয়ারিতে, ২০১৮ আইসিসি ওয়ার্ল্ড ক্রিকেট লিগ দ্বিতীয় বিভাগ টুর্নামেন্টের জন্য নামিবিয়ার স্কোয়াডে তাঁর নাম ছিল।
ফেব্রুয়ারি ২০১৮ সালে, তিনি ২০১৭–১৮ সিএসএ প্রাদেশিক ওয়ানডে চ্যালেঞ্জে ফ্রি স্টেটের বিপক্ষে নামিবিয়ার হয়ে খেলার পরে ক্রিকেট থেকে অবসর নিয়েছিলেন। নামিবিয়ার হয়ে ২০১৭-১৮ সানফয়েল তিন-দিনের কাপে তিনি আট ম্যাচে ৬৮৭ রান নিয়ে সেরা রান সংগ্রহকারী ছিলেন। 
২০১৯ সালের মার্চ মাসে, তাকে নামিবিয়ার স্কোয়াডে পুনরায় অন্তর্ভুক্ত করা হয়ে ২০১৯ আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য। উক্ত প্রতিযোগিতায় নামিবিয়া শীর্ষ চারে অবস্থান করলে, একদিনের আন্তর্জাতিক (ওডিআই) মর্যাদা পেয়ে যায়। উইলিয়ামস টুর্নামেন্টের ফাইনালে ওমানের বিপক্ষে ২৭ এপ্রিল ২০১৯ তারিখে নামিবিয়ার হয়ে ওডিআইয়ে অভিষেক হয়েছিল। 
২০১৯-২০ আন্তর্জাতিক মৌসুমের আগে ক্রিকেট নামিবিয়ার ঘোষিত এলিট মেনস স্কোয়াডের পঁচিশজন ক্রিকেটারের মধ্যে তিনিও ছিলেন একজন। তিনি বোস্টওয়ানার নামিবিয়া সফরকালে ১৯ আগস্ট ২০১৯-এ বটসওয়ানার বিপক্ষে নামিবিয়ার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টুয়েন্টি২০ বিশ্বকাপ বাছাইপর্বের টুর্নামেন্টের জন্য নামিবিয়ার স্কোয়াডে তাকে নাম দেওয়া হয়েছিল।
দামুড়হুদা থানা

দামুড়হুদা থানা বাংলাদেশের চুয়াডাঙ্গা জেলার একটি মডেল থানা।
দামুড়হুদা উপজেলার ৬টি ইউনিয়নের প্রশাসনিক কার্যক্রম দামুড়হুদা মডেল থানার অধীন।
চুয়াডাঙ্গা সদর থানা

চুয়াডাঙ্গা সদর থানা খুলনা বিভাগের চুয়াডাঙ্গা জেলার সদর উপজেলার একটি থানা। ১৯৭২ সালে চুয়াডাঙ্গা সদর উপজেলায় এই থানাটি স্থাপন করা হয়। চুয়াডাঙ্গা সদর থানা চুয়াডাঙ্গা শহরের প্রাণকেন্দ্রে অবস্থিত, বর্তমানে এই থানার অফিসার ইন চার্জ (ওসি) হলেন মোঃ সেকেন্দার আলী।
১৭৭২ সালের চুয়াডাঙ্গা সদর থানা প্রতিষ্ঠিত হয়।
চুয়াডাঙ্গা সদর উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম চুয়াডাঙ্গা সদর থানার অধীন।
জীবননগর থানা

জীবননগর থানা বাংলাদেশের চুয়াডাঙ্গা জেলার একটি থানা।
জীবননগর উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম জীবননগর থানার অধীন।
আলমডাঙ্গা থানা

আলমডাঙ্গা থানা বাংলাদেশের চুয়াডাঙ্গা জেলার একটি থানা।
আলমডাঙ্গা উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম আলমডাঙ্গা থানার অধীন।
১৮৯৬ গ্রীষ্মকালীন অলিম্পিক

১৮৯৬ গ্রীষ্মকালীন অলিম্পিক আধুনিক অলিম্পিক ইতিহাসের প্রথম অলিম্পিক ক্রীড়া প্রতিযোগিতা, যা অফিসিয়ালি ১ম অলিম্পিয়াডের গেমস নামে পরিচিত। আন্তর্জাতিক অলিম্পিক কমিটি (আইওসি) দ্বারা সংগঠিত, পিয়ের ডি কবার্টিন দ্বারা তৈরি বা পরিকল্পিত এ বহু ক্রীড়া প্রতিযোগিতাটি ১৮৯৬ সালের ৬ - ১৫ এপ্রিলে গ্রীসের রাজধানী এথেন্স শহরে অনুষ্ঠিত হয়।
১৪টি জাতির ২৪১ জন পুরুষ ক্রীড়াবিদ এ ক্রীড়া প্রতিযোগিতায় অংশ নিয়েছিল। মার্কিন যুক্তরাষ্ট্রের দল বাদে, অংশগ্রহণকারীদের সবাই ইউরোপীয় ছিল অথবা ইউরোপে বসবাসকারী ছিল। বিজয়ীর জন্য একটি রৌপ্য পদক নির্ধারিত ছিল, যখন রানার্স আপের জন্য একটি তাম্র পদক ছিল। ভূতাপেক্ষিকভাবে, আন্তর্জাতিক অলিম্পিক কমিটি রৌপ্য পদককে স্বর্ণ পদকে রুপান্তর করে এবং তৃতীয় স্থান অর্জনকারীর জন্য ব্রোঞ্জ পদক চালু করে। ১৪টি অংশগ্রহণকারী জাতির মধ্যে ১০টি পদক পেয়েছিল। মার্কিন যুক্তরাষ্ট্র ১১টি স্বর্ণ পদক নিয়ে সবচেয়ে বেশি স্বর্ণ পদক বিজয়ী হয় এবং স্বাগতিক গ্রীস ৪৬টি পদক নিয়ে সর্বাধিক পদক জয়ী হয়। গ্রীকদের কাছে হাইলাইটটি ছিল তাদের স্বদেশী স্পাইরিডন লুইসের ম্যারাথন বিজয়। সর্বাধিক সফল প্রতিদ্বন্দ্বী ছিলেন জার্মান কুস্তিগির এবং জিমন্যাস্ট কার্ল শোহম্যান, যিনি চারটি ইভেন্টে পদক জিতেছিলেন।
১৮৯৬ গ্রীষ্মকালীন অলিম্পিকের জন্য সাতটি মাঠ ব্যবহার করা হয়েছিল। পানাথেনাইক স্টেডিয়াম মূল খেলারমাঠ ছিল, নয়টি ক্রীড়া প্রতিযোগিতার মধ্যে চারটি আয়োজক ছিল। সিটি অব ম্যারাথন ম্যারাথন ইভেন্ট এবং একক রোড রেস ইভেন্টগুলি আয়োজন করেছিল। জিয়াসাগরে সাঁতার, জেপ্পিয়নে অসিচালনা, ক্যালিথিয়ায় শ্যুটিং, এথেন্স লন টেনিস ক্লাবে টেনিস খেলা অনুষ্ঠিত হয়। ১৮৯৬ গেমসের সময় টেনিস গ্রীকদের কাছে অপরিচিত একটি খেলা ছিল।
১২ এপ্রিল রোববার সকালে (জুলীয় বর্ষপঞ্জি মতে ৩ এপ্রিল, যা গ্রীসে ব্যবহৃত হয়) রাজা জর্জ কর্মকর্তা ও ক্রীড়াবিদদের জন্য একটি রাজকীয় ভোজের আয়োজন করেছিলেন (যদিও কিছু প্রতিযোগিতা তখনও অনুষ্ঠিত হয়নি)।
১৪টি অংশগ্রহণকারী জাতির মধ্যে ১০টি জাতি পদক জিতেছিল, এছাড়া মিশ্র দল ৩টি পদক জিতেছিল (এ দলটি কয়েকটি দেশের ক্রীড়াবিদ নিয়ে গঠিত হয়েছিল)। আইওসি ভূতাপেক্ষিকভাবে আরও সাম্প্রতিক ঐতিহ্যের সাথে সংগতি রেখে প্রতিটি ইভেন্টে তিনজন সেরা স্থান প্রাপ্ত ক্রীড়াবিদকে স্বর্ণ, রৌপ্য এবং ব্রোঞ্জ পদক প্রদান করেছিল। সবচেয়ে বেশি স্বর্ণ পদক জিতে মার্কিন যুক্তরাষ্ট্র (১১), সবচেয়ে বেশি পদক জিতে স্বাগতিক গ্রীস (৪৬), গ্রীস ১০টি স্বর্ণ, ১৭টি রৌপ্য ও ১৯টি ব্রোঞ্জ পদক জিতেছিল। গ্রীস মার্কিন যুক্তরাষ্ট্রের চেয়ে ১টি স্বর্ণ পদক কম জিতলেও মার্কিন যুক্তরাষ্ট্রের চেয়ে গ্রীসের ১৫৫ জন ক্রীড়াবিদ বেশি ছিল।
নির্দেশক
মলত্যাগ

মলত্যাগ হল পরিপাকের চূড়ান্ত ক্রিয়া, যার ফলে প্রাণীদেহের পায়ুপথের মাধ্যমে পরিপাক নালি থেকে কঠিন, আধাকঠিন বা তরল বর্জ্যের নিষ্কাশন ঘটে।
মানুষ দৈনিক এক বা একাধিকবার থেকে সাপ্তাহিক পুনরাবৃত্তির হারে মলত্যাগ করে থাকে। বৃহদন্ত্রের পেশী সংকোচনের (পেরিস্টালিসিস নামে পরিচিত) মাধ্যমে পরিপাকের বর্জ্য হজম পথের মধ্য দিয়ে মলদ্বারে স্থানান্তর করে। অপরিশোধিত খাদ্য এজেনেশন নামক এই প্রক্রিয়াতে নিষ্কাশন করা হয়ে থাকে।
কোনও প্রকারের শৌচাগার ব্যবহার না করে উন্মুক্ত স্থানে মলত্যাগের রীতি এখনও কিছু উন্নয়নশীল দেশে প্রচলিত রয়েছে, উদাহরণস্বরূপ ভারতে।
হাবিবুর রহমান (তোতা মিয়া)

হাবিবুর রহমান (তোতা মিয়া) বাংলাদেশ আওয়ামী লীগের রাজনীতিবিদ, আইনজীবী পূর্ব পাকিস্তানের এমএনএ ও বাংলাদেশের সাবেক সাংসদ। তিনি ১৯৭০ সালের পাকিস্তানের সাধারণ নির্বাচনে তিনি আওয়ামী লীগের প্রার্থী হিসাবে এমএনএ ও স্বাধীন বাংলাদেশের ১৯৭৩ সালের প্রথম জাতীয় সংসদ নির্বাচনে সিলেট-৯ আসন (বর্তমান সিলেট-৪) থেকে নির্বাচিত সংসদ সদস্য।
এ্যাডভোকেট হাবিবুর রহমান (তোতা মিয়া) ১৯১৯ সালে ব্রিটিশ ভারতের আসামের সিলেট জেলার কানাইঘাটের চতুল পরগনার রতনপুর গ্রামে জন্মগ্রহণ করেন। তার পিতা ছিলেন নাজির হাতিম আলী উত্তর সিলেট লোকের বোর্ডের মেম্বার ছিলেন 
নিজ গ্রামে প্রাথমিক শিক্ষা সমাপ্ত করে ১৯৩২ সালে কানাইঘাট এমএ স্কুলে ভর্তি হন। জৈন্তা হাইস্কুল থেকে ১৯৩৯ সালে বৃত্তিসহ মেট্টিক পরীক্ষায় উত্তীর্ণ হন। ১৯৪১ সালে সিলেট এমসি কলেজ থেকে আইএ এবং বিএ পাস করেন ১৯৪৩ সালে। ১৯৪৫ সালে ঢাকা ল কলেজ থেকে প্রথম বিভাগে প্রথম হয়ে এলএলবি ডিগ্রি অর্জন করে স্বর্ণপদকে ভূষিত হন।
১৯৪১ সালে আসাম প্রাদেশিক মুসলিম ছাত্র ফেডারেশন গঠিনে উদ্যোক্তাদের মধ্যে তিনি ছিলেন অন্যতম। ১৯৪৫ সাল পর্যন্ত তিনি ছাত্র ফেডারেশনের সক্রিয় সদস্য ছিলেন। তিনি ১৯৪৬ সালে সিলেট জেলা বারে আইন ব্যবসা শুরু করেন। জৈন্তা অঞ্চলের তিনিই সর্বপ্রথম আইনজীবী ও সিলেট বারের সদস্য ছিলেন।
১৯৪৬ সালের নির্বাচনে তিনি জৈন্তা এলাকা থেকে মুসলিমলীগের প্রার্থী হিসাবে প্রতিদ্বন্ধিতা করে জমিয়তে উলামায়ে হিন্দের প্রার্থী মেীলভী ইব্রাহিম আলী চতুলীর কাছে পরাজিত হন। তিনি ১৯৫৪ সালে আওয়ামী লীগে যোগ দিয়ে সিলেট জেলা কমিটির সভাপতি নির্বাচিত হয়ে মৃত্যু পর্যন্ত এ দায়িত্ব পালন করেন। ১৯৫৬ সালের উপনির্বাচনে আওয়ামী লীগের প্রার্থী হয়ে প্রতিদ্বন্দ্বি করেও পরাজিত হন তিনি। সেবার তার পক্ষে গণসংযোগ করতে জৈন্তাপুরের দরবস্ত বাজারে শেখ মুজিবুর রহমান উপস্থিত হয়েছিলেন। ১৯৭০ সালের পাকিস্তানের সাধারণ নির্বাচনে তিনি আওয়ামী লীগের প্রার্থী হিসাবে এমএনএ নির্বাচিত হন।
২৬ মার্চ ১৯৭১ সালে পাকিস্তান সেনাবাহিনী তার সিলেট শহরের বাসভবন পুড়িয়ে দেয়। এসময় তিনি ভারতের শিলং চলে যান। সেখান থেকে তিনি সিলেটের উত্তরাঞ্চলের মুক্তিযুদ্ধের তৎপরতার দায়িত্ব গ্রহণ করেন। পাক বাহিনীর আত্মসমর্পণের পর তিনি সিলেট সদরের প্রশাসক নিযুক্ত হয়ে সিলেটের আইন-শৃঙ্খলা পুনপ্রতিষ্টায় গুরুত্বপূর্ণ ভূমিকা পালন করেন। স্বাধীন বাংলাদেশের ১৯৭৩ সালের প্রথম জাতীয় সংসদ নির্বাচনে তৎকালীন সিলেট-৯ আসন থেকে সংসদ সদস্য নির্বাচিত হয়েছিলেন তিনি। তার নিকটতম প্রতিদ্বন্দ্বী ছিলেন মুশাহিদ বায়মপুরীর ছেলে ও জমিয়তের প্রার্থী শেখজাদা ফারুক আহমদ। তিনি সিলেট জেলা আওয়ামী লীগের সভাপতি ছিলেন। 
এ্যাডভোকেট হাবিবুর রহমান ১৯৭৮ সালে ৫৯ বছর বয়সে মৃত্যুবরণ করেন।
পরিষেবা ভিত্তিক স্থাপত্য

পরিষেবা-ভিত্তিক স্থাপত্য (এসওএ) একটি সফটওয়্যার ডিজাইন-এর একটি স্টাইল যেখানে কোনও নেটওয়ার্কের মধ্যে যোগাযোগ প্রোটোকলের মাধ্যমে অ্যাপ্লিকেশন উপাদানগুলি দ্বারা অন্যান্য উপাদানগুলিতে পরিষেবা সরবরাহ করা হয়। পরিষেবা-ভিত্তিক আর্কিটেকচারের মূল নীতিগুলি বিক্রেতারা, পণ্য এবং প্রযুক্তিগুলির থেকে পৃথক [ একটি পরিষেবাদি কার্যকারিতার একটি পৃথক ইউনিট যা দূর থেকে অ্যাক্সেস করা যায় এবং তার উপরে কার্যক্রম করা যায় এবং স্বাধীনভাবে হালনাগাদ করা যায় যেমন অনলাইনে ক্রেডিট কার্ডের বিবৃতি পুনরুদ্ধার করার মতো।
এসওএর অনেক সংজ্ঞা অনুযায়ী একটিতে চারটি বৈশিষ্ট্য রয়েছে:
একটি বৃহত সফ্টওয়্যার অ্যাপ্লিকেশনটির কার্যকারিতা সরবরাহ করতে বিভিন্ন পরিষেবা একত্রে ব্যবহার করা যেতে পারে, একটি নীতিগত এসওএ মডুলার প্রোগ্রামিংয়ের সাথে ভাগ করে। পরিষেবা-ভিত্তিক আর্কিটেকচার বিতরণ, পৃথকভাবে রক্ষণাবেক্ষণ এবং-নিয়োগকৃত সফ্টওয়্যার উপাদানগুলিকে একীভূত করে। এটি এমন প্রযুক্তি ও মানদণ্ড দ্বারা সক্ষম করা হয়েছে যা কোনও নেটওয়ার্কের মাধ্যমে উপাদানগুলির যোগাযোগ এবং সহযোগিতা সহজতর করে, বিশেষত একটি আইপি নেটওয়ার্কের মাধ্যমে।
জন্ম হার অনুসারে ভারতের রাজ্য ও কেন্দ্রশাসিত অঞ্চলগুলির তালিকা

ভারতের জন্ম নেওয়া সন্তানের সংখ্যা অনুসারে ভারতের রাজ্য ও কেন্দ্রশাসিত অঞ্চলগুলির একটি তালিকা। সাম্প্রতিক সমীক্ষায় দেখা গেছে যে ভারতীয় রাজ্যের বেশিরভাগ জন্ম হার প্রতিস্থাপনের মাত্রা ২.১-এর নিচে নেমে গেছে এবং দেশ নিজেই প্রতিস্থাপনের স্তরে দ্রুত এগিয়ে চলেছে। ২০১৭ সালের হিসাবে ভারতের মোট জন্ম হার দাঁড়িয়েছে ২.২। 
দেশের তুলনা জনসংখ্যা রেফারেন্স ব্যুরো থেকে ডেটা ব্যবহার করে। 
গুগল চার্ট টিএফআর বনাম অঞ্চল বনাম জনসংখ্যা
স্কাইএয়ার

স্কাই এয়ার বা "স্কাই ক্যাপিটাল এয়ার" হলো একটি পণ্যবাহী বিমান পরিবহন সংস্থা, যার সদরদপ্তর বাংলাদেশের ঢাকায়।
সংস্থাটি বাংলাদেশের বেসামরিক বিমান চলাচল কর্তৃপক্ষের জারিকৃত বিমান পরিচালনা সনদ (এয়ার অপারেটর সার্টিফিকেট) পায় নভেম্বর ২০০৯ এ। আর বাণিজ্যিক কার্যক্রম শুরু করে ২৬ জানুয়ারি ২০১০ থেকে।
সংস্থাটির নিচের বিমানসমূহ আছে(আগস্ট ২০১৯ পর্যন্ত:
যমুনানগর জেলা

যমুনানগরে বর্ষায় গড় বৃষ্টিপাত ৮৯২ মিমি, যেখানে হরিয়ানায় গড় বৃষ্টিপাত ঘটে ৪৬২ মিমি, যা রাজ্যের গড়ের তুলনায় খুব বেশি।
জেলাটির উত্তরে হিমাচল প্রদেশ, পূর্বে উত্তরপ্রদেশ রাজ্য, দক্ষিণে কার্নাল জেলা, দক্ষিণ-পশ্চিমে কুরুক্ষেত্রের জেলা এবং পশ্চিমে আম্বালা জেলা দ্বারা পরিবেষ্টিত।
জেলাটি তিনটি তহসিল নিয়ে গঠিত: জগধ্রি, ছছড়াউলি এবং বিলাসপুর। এগুলি আরও ছয়টি উন্নয়ন ব্লকে বিভক্ত: বিলাসপুর, সাধাউড়া, মুস্তাফাবাদ, রাদৌড়, জগধ্রি এবং ছাছরৌলি।
এই জেলায় চারটি বিধানসভা কেন্দ্র রয়েছে : সাধাউড়া, জগধ্রি, যমুনা নগর এবং রাদৌর। সাধাউড়া, জগধ্রি এবং যমুনা নগর অম্বলা লোকসভা কেন্দ্রের অন্তর্গত, তবে রাদৌর কুরুক্ষেত্র লোকসভা কেন্দ্রের অন্তর্গত।
২০১১ সালের আদমশুমারি অনুসারে যমুনানগর জেলার জনসংখ্যা হল ১২,২৪,১৬২ জন, যা প্রায় বাহরাইন দেশের সমান বা মার্কিন যুক্তরাষ্ট্রের নিউ হ্যাম্পশায়ার রাজ্যের সমান। জনসংখ্যার হিসাবে এটি ভারতে জেলাগুলির মধ্যে ৩৯৩তম স্থান অর্জন করে (মোট ৬৪০টির মধ্যে)। এই জেলার জনসংখ্যার ঘনত্ব । ২০০২ -২০১১-এর দশকে জনসংখ্যার বৃদ্ধির হার ছিল ১৬.৫৬%। যমুনানগরে লিঙ্গ অনুপাত প্রতি এক হাজার পুরুষে প্রতি ৮৭৭ জন মহিলা এবং সাক্ষরতার হার৭৮ .৯%।
২০১১ সালের আদমশুমারিতে মোট যমুনানগর জনসংখ্যার মধ্যে ৩৮.৯৪ শতাংশ জেলার নগর অঞ্চলে বাস করেন। মোট ৪,৭২,৮২৯ জন মানুষ শহুরে অঞ্চলে বাস করেন, যার মধ্যে পুরুষ ২,৫২,৭৬১ এবং মহিলা ২,২০,০৬৮ জন। যমুনানগর জেলার ৬১.০৬% জনগোষ্ঠী গ্রামে গ্রামে বাস করে। যমুনানগর জেলার গ্রামাঞ্চলে বসবাসরত মানুষের মোট জনসংখ্যা ৭,৪১,৩৭৬ জন, যার মধ্যে পুরুষ ও মহিলা যথাক্রমে ৩৯৩,৯৯৭ জন এবং ৩,৭৭,৪৯৯ জন।
ভারতের ২০১১ সালের আদমশুমারি অনুযায়ী জেলার জনসংখ্যার ৯১.১১% হিন্দি, ৭.২৪% পাঞ্জাবি এবং ১.২০% উর্দুকে তাদের প্রথম ভাষা হিসাবে উল্লেখ করেছে। 
যমুনানগরের আশেপাশে বেশ কয়েকটি পর্যটন কেন্দ্র এবং গুরুত্বপূর্ণ স্থান দেখা যায়। এর মধ্যে রয়েছে আদিবাদ্রি, সুঘের প্রাচীন স্থান, বিলাসপুর ও কাপলমোচন, বৌদ্ধ স্তূপ চেনি, ছ দেবী লাল ভেষজ প্রকৃতি উদ্যান, ছাছরৌলি, বুড়িয়া এবং রঙ মহল, হার্নোল এবং তোপড়া, কালেসার বন সংরক্ষণাগার, কালেসার বন্যজীবন অভয়ারণ্য, কোস মিনার, পাঁচমুখী হনুমান মন্দির ও সাদাউর। ডাঃ শচীন দুয়ার অমৃতশ আয়ুর্বেদিক যোগ এবং পঞ্চকর্মে আয়ুর্বেদিক ও দীর্ঘস্থায়ী রোগ নিরাময়ের জন্য দেশের বিভিন্ন অঞ্চল থেকে মানুষ এখানে আসেন।
আসাম লোকসেবা আয়োগ

আসাম লোকসেবা আয়োগ সংক্ষেপে এপিএসসি আসাম সরকার-এর অধীনস্থ রাজ্যিক লোকসেবা আয়োগ। আসাম সরকারের অধীনস্থ বিভিন্ন পদ সমূহের বাছাই পরীক্ষা আসাম লোকসেবা আয়োগ আয়োজন করে। আসাম অসামরিক সেবার কর্মচারীর নিযুক্তির জন্য আসাম লোকসেবা আয়োগ সংযুক্ত প্রবেশ পরীক্ষা অনুষ্ঠিত করে। এর মুখ্য কার্যালয় আসামের গুয়াহাটি মহানগরীর খানাপারার জওহর শহরের আসাম লোকসেবা আয়োগ ভবনে অবস্থিত। বর্তমান এর অধ্যক্ষ অবসর প্রাপ্ত ভারতীয় প্রশাসনিক সেবার কর্মচারী দীপক কুমার শর্মা।
১৯৩৭ সালের ১ এপ্রিল তারিখে ভারত সরকার বিধেয়ক, ১৯৩৫র অনুযায়ী আসাম লোকসেবা আয়োগের স্থাপন করা হয়েছিল।
১৯৩৭ সালের ১ এপ্রিল তারিখে ভারত সরকার বিধেয়ক, ১৯৩৫র অনুযায়ী আসাম লোকসেবা আয়োগের স্থাপন করা হয়েছিল। তখন ইংল্যান্ডের একজন অবসর প্রাপ্ত ভারতীয় অসামরিক সেবার কর্মচারী জেমস হেজলেটকে এর প্রথম অধ্যক্ষ পদে নিযুক্তি দেওয়া হয়েছিল। ভারত স্বাধীনতা লাভ করার পরে ১৯৫১ সালে আসাম লোকসেবা আয়োগের নীতি-নিয়মের কিছু পরিবর্তন করা হয়। এই সময়কালে জেমস হেজলেটের পরে আরো পাঁচজন ভারতীয় অসামরিক সেবার অবসর প্রাপ্ত কর্মচারী ভিন্ন ভিন্ন কার্যকালের জন্য আসাম লোকসেবা আয়োগের অধ্যক্ষের পদ অলংকৃত করেছিল। ১৯৫১ সালের ১ সেপ্টেম্বর থেকে ভারতের সংবিধান-এর ৩১৮ অনুচ্ছেদ মতে আসাম লোকসেবা আয়োগের গঠন আসামের রাজ্যপাল লাভ করা ক্ষমতার অধীনে পড়ে। একই বছরে আসাম লোকসেবা আয়োগ (কার্য সীমিতকরণ) বিধেয়ক সংবিধানের অনুচ্ছেদ ৩২০ র দ্বিতীয় দফা অনুযায়ী গৃহীত করা হয়।
শিক্ষাবিদ কামেশ্বর দাসকে আসাম লোকসেবা আয়োগের প্রথম অকার্যকরী অধ্যক্ষ হিসাবে নিযুক্তি দেওয়া হয়েছিল। তিনি ১৯৫২ সালের জুলাই মাস পর্যন্ত এই পদে অধিষ্ঠিত ছিলেন।
আসাম লোকসেবা আয়োগ ভারতের সংবিধান অনুযায়ী গঠন করা এক সাংবিধানিক সংস্থা। সংবিধানের চতুর্দশ অনুসূচীর দ্বিতীয় অধ্যায় মতে এর গঠন করা হয়েছে। এর সঙ্গে রাজ্যিক লোকসেবা আয়োগকে যেকোনো প্রভাব থেকে মুক্ত এবং নিজ দায়িত্ব নিরপেক্ষ ভাবে পালন করতে ক্ষমতা প্রদান করা হয়েছে।
আয়োগের অধ্যক্ষ এবং সদস্যগণ রাজ্যের রাজ্যপাল নিযুক্ত করে। অধ্যক্ষ এবং সদস্যগণের কার্যকাল ছয় বছর বা ৬২ বছর পর্যন্ত আগত হয়।
ভারতীয় সংবিধানের ৩২০ অনুচ্ছেদে উল্লেখ করা মতে আসাম লোকসেবা আয়োগ আসামের লোকসেবার কর্মচারী সমূহের বাছাই প্রক্রিয়া অনুষ্ঠিত করে। এর মুখ্য কার্য সমূহ হল :
আসাম লোকসেবা আয়োগের সংগঠন সময়ে সময়ে পরিবর্তিত হয়ে আসছে। ১৯৩৭ সাল থেকে ১৯৫১ সাল পর্যন্ত এর একজন অধ্যক্ষ এবং ২-৩ জন সদস্য ছিল। ১৯৫১ সাল থেকে ১৯৮৬ সাল পর্যন্ত একজন অধ্যক্ষ এবং ছয় জন সদস্য ছিল। আবার ১৯৯১ সালে সদস্যের সংখ্যা ১০ জন পর্যন্ত বৃদ্ধি করা হয়। ২০০৫ সালের এক সংশোধন মতে আয়োগের একজন অধ্যক্ষ এবং সাত জন সদস্য করা হয়েছে।
স্নোবোর্ডিং

স্নোবোর্ডিং হচ্ছে একটি বিনোদনমূলক ক্রীড়া অথবা কার্যকলাপ, যাতে একটি কাঠ বা বোর্ড নির্মিত মসৃন তক্তা বা স্নোবোড চালকের পায়ে যুক্ত করে তা দ্বারা বরফ বা তুষারের ঢালের উপর পিছলিয়ে চলা হয়। স্নোবোর্ডিং শীতকালীন অলিম্পিক ও প্যারালিম্পিক প্রতিযোগীতায় আয়োজিত হয়। এছাড়াও বিভিন্ন দেশে স্নোবোর্ডিং প্রতিযোগিতা হয়ে থাকে।
স্নোবোর্ডিংয়ের উন্নতকরণ প্রক্রিয়া মূলতঃ স্কেটবোর্ডিং, স্লেডিং, সার্ফিং এবং স্কিইংয়ের সাথে যুক্ত। এটার উৎপত্তি হয় ১৯৬০ সালে মার্কিন যুক্তরাষ্ট্রে এবং ১৯৯৮ সালের নাগানো শীতকালীন অলিম্পিক থেকে এটি অলিম্পিক ক্রীড়া হয়ে উঠে। এবং ২০১৪ সালে অনুষ্ঠিত সোচি শীতকালীন প্যারালিম্পিকে থেকে এটি প্যারালিম্পিক গেমসেও অনুষ্ঠিত হয়। ২০০৭ সাল থেকে মার্কিন যুক্তরাষ্ট্রে এর জনপ্রিয়তা (ক্রীড়া সরঞ্জাম বিক্রয়ের উপর ভিত্তি করে) দিন দিন বেড়ে চলেছে।
আধুনিক স্নোবোর্ডিং ১৯৬৫ সালে শুরু হয় যখন মিশিগান রাজ্যের মুস্কেগনের ইঞ্জিনিয়ার শারম্যান পপেন তার মেয়েকে উপহার দেওয়ার জন্য দুটি স্কি একসঙ্গে বাধেন এবং এতে বরফে ঢাল বেয়ে পিছলে যাওয়ার সময় এর উপর নিয়ন্ত্রণ আনতে এর এক প্রান্তে একটি দড়ি সংযোজন করেন। তার স্ত্রী ন্যান্সি এটার নাম দেন স্নোফার (যা স্নো এবং সার্ফার থেকে গঠিত)। খেলাটি তার কন্যা এবং কন্যা বান্ধবীদের মাঝে অনেক জনপ্রিয়তা পেয়েছিল। জনপ্রিয়তার জন্য পপেন তার এই নতুন উদ্ভাবনকে খেলনা প্রস্তুতকারক কোম্পানি ব্রান্সউইক কর্পোরেশনের নিকট বিক্রি করে দেন। ব্রান্সউইক কর্পোরেশন পরবর্তী ১০ বছরে ১০ লক্ষ এবং ১৯৬৬ সালে প্রায় ৫ লক্ষেরও বেশি স্নোফার বিক্রি করেছিল।
অগ্রদুতরা সবাই যুক্তরাষ্ট্রের ছিল তা কিন্তু নয়; ১৯৭৬ সালে ওয়েলশ স্কেটবোর্ড উৎসাহী জন রবার্টস এবং পিট ম্যাথিউস তাদের স্থানীয় শুকনো স্কি স্লোপোতে ব্যবহার করার জন্য তাদের নিজস্ব স্নোবোর্ড তৈরি করেছিলেন।
১৯৮২ সালে মার্কিন যুক্তরাষ্ট্রের প্রথম জাতীয় স্নোবোর্ড দৌড় প্রতিযোগিতা উডস্টকের নিকটে ভারমন্টের সুইসাইড সিক্সে অনুষ্ঠিত হয়েছিল। গ্রাভস আয়োজিত এই প্রতিযোগিতাতে বার্টনের প্রথম দল রাইডার ডগ বাউটন বিজয়ী হয়েছিল। ১৯৮৩ সালে ক্যালিফোর্নিয়ার সোডা স্প্রিংসে প্রথম বিশ্ব চ্যাম্পিয়নশিপ হাফপাইপ প্রতিযোগিতা অনুষ্ঠিত হয়েছিল। সিমস স্নোবোর্ডসের প্রতিষ্ঠাতা টম সিমস সোডা স্প্রিংসয়ের স্নোবোর্ড প্রশিক্ষক মাইক চ্যান্ট্রির সহায়তায় এই অনুষ্ঠানের আয়োজন করেছিলেন। ১৯৮৫ সালে অস্ট্রিয়ার জুরসে প্রথম বিশ্বকাপ অনুষ্ঠিত হয়েছিল, যা আরও আনুষ্ঠানিকভাবে আন্তর্জাতিক প্রতিযোগিতামূলক ক্রীড়া হিসাবে স্নোবোর্ডিংয়ের স্বীকৃতি পাকাপোক্ত করে।
১৯৯০ সালে সর্বজনীন প্রতিযোগিতার নিয়ম-কানুন সরবরাহের জন্য আন্তর্জাতিক স্নোবোর্ড ফেডারেশন (আইএসএফ) প্রতিষ্ঠিত হয়। এছাড়াও, আমেরিকা যুক্তরাষ্ট্রের আমেরিকা স্নোবোর্ড অ্যাসোসিয়েশন (ইউএসএএসএ) মার্কিন যুক্তরাষ্ট্রে স্নোবোর্ড প্রতিযোগিতা পরিচালনা করার জন্য নির্দেশিকা সরবরাহ করে। শীতকালীন এক্স গেমস, এয়ার অ্যান্ড স্টাইল, ইউএস ওপেন, অলিম্পিক গেমস এবং অন্যান্য ইভেন্টের মতো হাই-প্রোফাইল স্নোবোর্ডিং ইভেন্টগুলি এখন বিশ্বব্যাপী সম্প্রচারিত হয়। আলপাইন রিসর্টের অনেকগুলো টেরিন পার্ক রয়েছে।
স্নোবোর্ডিং বৃহত্তর প্রতিযোগিতার মধ্যে রয়েছে: ইউরোপীয় এয়ার অ্যান্ড স্টাইল, জাপানি এক্স-ট্রেল জাম, বার্টন গ্লোবাল ওপেন সিরিজ, শেকডাউন, এফআইএস ওয়ার্ল্ড চ্যাম্পিয়নশিপ, বাৎসরিক এফআইএস ওয়ার্ল্ড কাপ, শীতকালীন এক্স গেমস এবং উইন্টার ডিউ ট্যুর।
১৯৯৮ শীতকালীন অলিম্পিক গেমস থেকে শীতকালীন অলিম্পিক গেমসে স্নোবোর্ডিং অন্তর্ভুক্ত করা হয়। ইভেন্টগুলি প্রতি বছর পরিবর্তিত হয়েছে। ২০১৮ শীতকালীন অলিম্পিকে স্নোবোর্ডিংয়ের বিভাগগুলো ছিল; বিগ এয়ার, হাফপাইপ, প্যারালাল গেইন স্লালম, স্লোপস্টাইল এবং স্নোবোর্ড ক্রস।
ফিফা বিশ্বকাপে হাঙ্গেরি

ফিফা বিশ্বকাপ, যা কখনও কখনও ফুটবল বিশ্বকাপ বা সকার বিশ্বকাপ নামে পরিচিত, তবে সাধারণত বিশ্বকাপ হিসাবে পরিচিত, এটি ফুটবলের বিশ্ব পরিচালনা সংস্থা ফেডারেশন ইন্টার্নেশনাল ডি ফুটবল অ্যাসোসিয়েশন (ফিফা) এর সদস্য দেশগুলোর পুরুষ জাতীয় দলের অংশগ্রহণে একটি আন্তর্জাতিক ফুটবল প্রতিযোগিতা। প্রতিযোগিতাটি দ্বিতীয় বিশ্বযুদ্ধের কারণে ১৯৪২ এবং ১৯৪৬ বাদে ১৯৩০ সালে প্রথম টুর্নামেন্টের পর থেকে প্রতি চার বছর পর পর অনুষ্ঠিত হচ্ছে।
টুর্নামেন্ট দুটি অংশ নিয়ে গঠিত, বাছাই পর্ব এবং চূড়ান্ত পর্ব (আনুষ্ঠানিকভাবে বিশ্বকাপ ফাইনাল নামে পরিচিত)। কোন দলগুলি ফাইনালের জন্য যোগ্যতা অর্জন করে তা নির্ধারণ করতে বাছাই পর্বে, নির্ধারিত হয়, যা বর্তমানে ফাইনালের আগে তিন বছর ধরে অনুষ্ঠিত হয়। ফাইনালের বর্তমান পদ্ধতিতে প্রায় এক মাস সময়ব্যাপি আয়োজক দেশের (বা দেশগুলির) মাঠসমূহে ৩২ টি দল শিরোপার জন্য লাভের জন্য লড়াই করে। বিশ্বকাপ ফাইনাল বিশ্বব্যাপী সর্বাধিক দেখা ক্রীড়া প্রতিযোগিতা, ২০০৬ সালের বিশ্বকাপের ফাইনাল ম্যাচটি আনুমানিক ৭১৫.১ মিলিয়ন মানুষ দেখেছে।
হাঙ্গেরি ফিফা বিশ্বকাপের ফাইনালে নয় বার খেলেছে, ১৯৩৪ সালে আবির্ভাবেই তারা কোয়ার্টার ফাইনালে উঠেছিল। তারা দু্ইবার ১৯৩৮ এবং ১৯৫৪ বিশ্বকাপে রানার্সআপ হয়। তারা ১৯৮৬ সাল থেকে ফিফা বিশ্বকাপে যোগ্যতা অর্জন করতে ব্যর্থ হয়েছে।
ফিফা বিশ্বকাপের তৃতীয় আসররে প্রথবারের মতো স্বাগতিক দল ছাড়া ফাইনাল ম্যাচ অনুষ্ঠিত হয়। খেলার মধ্য বিরতীতে, আগের বারের চ্যাম্পিয়ন ইতালি ৩-১ গোলে এগিয়ে থাকে এবং পরবর্তীতে হাঙ্গেরি খেলায় আর ফিরে আসতে পারেনি। 
ফাইনালের আগে পাঁচ বছরে ৩১ ম্যাচের অপরাজিত থাকায় ১৯৫৪ সালে সুইজারল্যান্ড বিশ্বকাপ ফাইনালে হাঙ্গেরে সোনালী দল স্পষ্টত ফেভারিট ছিল, তাছাড়া তারা সম্প্রতি ইংল্যান্ডের বিপক্ষে ৭-১ এবং দুই সপ্তাহ আগেই গ্রুপ পর্বে তাদের পশ্চিম জার্মান প্রতিপক্ষের বিপক্ষে ৮-৩ ব্যবধান জয়লাভ করেছে।
ফুটবলের ইতিহাসের অন্যতম দুর্দান্ত প্রত্যাবর্তন ম্যাচ ছিল এটি, প্রথম দিকে ২-০ গোলের ব্যবধানে এগিয়ে থাকা সত্ত্বেও হাঙ্গেরি শেষ পর্যন্ত ২-৩ গোলে পরাজিত হয়। 
স্যান্ডর কোকসিস ১৯৫৪ বিশ্বকাপে পাঁচ ম্যাচে ১১ টি গোল করে ১৯৫০ বিশ্বকাপে ব্রাজিলের অ্যাডেমিরের নয় গোলের এক টুর্নামেন্টে সর্বোচ্চ গোলের রেকর্ড ভাঙ্গেন। তবে মাত্র চার বছর পরে জাস্ট ফন্টেইন  রেকর্ডটি ভেঙ্গে দেন।
রুদ্রপুর, উত্তরাখণ্ড

রুদ্রপুর ভারতের উত্তরাখণ্ড রাজ্যের উধম সিং নগর জেলার একটি শহর। এটি নতুন দিল্লি থেকে প্রায় উত্তর-পূর্বে এবং দেরাদুনের দক্ষিণে অবস্থিত রুদ্রপুরের ৫০০ বছরেরও বেশি ইতিহাস রয়েছে। এটি ১৬শ শতকে রাজা রুদ্র চন্দ প্রতিষ্ঠা করেছিলেন, এবং কুমায়ুনের তরাই অঞ্চলে রাজ্যপালের বাসভবন ছিল। শহরটি একটি বড় শিল্পকেন্দ্র এবং শিক্ষাগত কেন্দ্র ছাড়াও উধম সিং নগর জেলার সদর দফতর হিসাবে কাজ করে চলেছে। রুদ্রপুর শহরটি উর্বর তরাই অঞ্চলে ২৭.৬৫ কিমি জায়গা জুড়ে অবস্থিত। ২০১১ সালের ভারতের জনগণনা অনুসারে এখানকার জনসংখ্যা ১৪০,৮৫৭। রুদ্রপুর হল উত্তরাখণ্ডের পঞ্চম সর্বাধিক জনবহুল শহর। উত্তরাখণ্ডের রাজ্য শিল্প উন্নয়ন কর্পোরেশন প্রতিষ্ঠার পর থেকে, শিক্ষার বৃদ্ধি এবং উচ্চতর কর্মসংস্থানের পাশাপাশি এই শহরের দ্রুত বিকাশ হয়েছে। এই অঞ্চলের একটি আকর্ষণীয় বিষয় হল কিছু আর্টেসিয়ান জলের কূপ রয়েছে যেখানে ভূ-গর্ভস্থ জলের চাপের কারণে জল নিজেই ভূ-পৃষ্ঠে বেরিয়ে আসে। এর জন্য একটি কূপ খনন করতে হয় এবং জল বের করার জন্য একটি ছিদ্র যুক্ত আবরণী পাইপটি নামাতে হয়। এই সব আর্টেসিয়ান কূপগুলিতে কোনও পাম্পের প্রয়োজন হয় না।
যেখানে রুদ্রপুর অবস্থিত, সেই তরাই অঞ্চলটিকে প্রাচীন যুগের বেশিরভাগ ক্ষেত্রে দুর্ভেদ্য বন হিসাবে বিবেচনা করা হত। জলাভূমি, প্রচণ্ড উত্তাপ, নিরবচ্ছিন্ন বৃষ্টিপাত, বন্য প্রাণী, রোগ এবং যাতায়াতের সুবিধা না থাকায় এখানে বসতি স্থাপন করা যায়নি। এই অঞ্চলে, গোভিসানা (এই শহরের উত্তর-পশ্চিমে) ছাড়া আর কোন বসতির কোন ঐতিহাসিক নথি পাওয়া যায়নি। মোগল ঐতিহাসিকরা উল্লেখ করেছেন যে চম্পাওয়াতের চন্দ শাসক, "জ্ঞান চাঁদ" দিল্লি সালতানাত পরিদর্শন করেছিলেন এবং সুলতানের কাছ থেকে অনুদান হিসাবে, গঙ্গা নদী পর্যন্ত, ভাবার - তরাই অঞ্চলটি পেয়েছিলেন; এভাবে এই অঞ্চলটি কুমায়ুন রাজ্যের আওতায় আসে। এই অঞ্চলটি স্থানীয় সর্দারদের অধীনে ছিল; "কীর্তি চাঁদ" (১৪৮৮-১৫০৩), প্রথম বাকি কুমায়ুন রাজ্যের সাথে তরাই অঞ্চল শাসন করেছিলেন।
রুদ্রপুর শহরটি, আলমোরার রাজা রুদ্র চন্দ ১৬শ শতাব্দীতে প্রতিষ্ঠা করেছিলেন। ১৭১৮ সালে কাশীপুর শহর প্রতিষ্ঠা না হওয়া পর্যন্ত এটি ছিল তরাইয়ের অধিকারীর (রাজ্যপাল) বাসভবন। ১৭৪৪ খ্রিস্টাব্দে চন্দ ও রোহিলাদের মধ্যে লড়াই হয়েছিল, যাকে বলা হয় রুদ্রপুর যুদ্ধ। সেই সময় শিব দেও যোশীর নেতৃত্বে কুমায়ুন সেনাবাহিনী পরাজিত হয়েছিল। পরে, রাজা দীপ চন্দ রোহিলাদের উপরে নজরদারি করতে রুদ্রপুরে একটি দুর্গ তৈরি করেছিলেন।
২০২০ পাকিস্তান ক্রিকেট দলের ইংল্যান্ড সফর

পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা জুলাই থেকে সেপ্টেম্বর ২০২০-এ অনুষ্ঠিত হয়।
২০২২ নিউজিল্যান্ড পুরুষ ক্রিকেট দলের ওয়েস্ট ইন্ডিজ সফর

নিউজিল্যান্ড পুরুষ ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। এ সফরের আগে নিউজিল্যান্ড দল নেদারল্যান্ডসের বিরুদ্ধে একটি সিরিজ খেলে।
প্রাথমিকভাবে সফরটি ২০২০ সালের জুলাই মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে সফরটি শঙ্কার মুখে পড়ে যায়। ২০২০ সালের জুন মাসে সফরটি আনুষ্ঠানিকভাবে স্থগিত করা হয়। ২০২২ সালের জুন মাসে সফরের পুনর্নির্ধারিত সূচি নিশ্চিত করা হয়।
টি২০আই সিরিজে নিউজিল্যান্ড ২–১ ব্যবধানে জয়ী হয়। ওডিআই সিরিজেও নিউজিল্যান্ড ২–১ ব্যবধানে জয়লাভ করে।
পাঁজরের চোটের কারণে টি২০আই সিরিজ চলার সময়ে ম্যাট হেনরি নিউজিল্যান্ড দল থেকে বাদ পড়ে যান, যে কারণে ওডিআই সিরিজের জন্য নিউজিল্যান্ড দলে বেন সিয়ারসকে যোগ করা হয়। ওডিআই সিরিজ শুরুর আগে কিমো পল, গুডাকেশ মোতি ও শিমরন হেটমায়ার ওয়েস্ট ইন্ডিজের ওডিআই দল থেকে ছিটকে যান, যে কারণে দলে ইয়্যানিক ক্যারিয়া ও জার্মেইন ব্ল্যাকউডকে যুক্ত করা হয়। একই সাথে ওডিন স্মিথকেও ওয়েস্ট ইন্ডিজের ওডিআই দলে রিজার্ভ খেলোয়াড় হিসেবে রাখা হয়।
২০২০ আয়ারল্যান্ড ক্রিকেট দলের ইংল্যান্ড সফর

আয়ারল্যান্ড ক্রিকেট দল তিনটি একদিনের আন্তর্জাতিক খেলার জন্য ইংল্যান্ড সফর করে, যা জুলাই থেকে আগস্ট ২০২০-এ অনুষ্ঠিত হয়। ওডিআই খেলাগুলো হবে নতুন করে শুরু হওয়া ২০২০-২২ আইসিসি ক্রিকেট বিশ্বকাপ সুপার লীগ প্রতিযোগিতার অংশ। মূলত স্থান গ্রহণের কারণে সেপ্টেম্বর ২০২০ সিরিজের জন্য সময়সূচী কারণে পুনরায় ব্যবস্থা করা হয়েছিল ২০১৯–২০ করোনাভাইরাসের বৈশ্বিক মহামারি।
২০২০ ওয়েস্ট ইন্ডিজ ক্রিকেট দলের ইংল্যান্ড সফর

ওয়েস্ট ইন্ডিজ ক্রিকেট দল তিনটি টেস্ট ক্রিকেট খেলার জন্য ইংল্যান্ড সফর করে, যা জুলাই ২০২০-এ অনুষ্ঠিত হয়।
কামরুল হাসান খান

কামরুল হাসান খান একজন বাংলাদেশী শিক্ষাবিদ এবং বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) সাবেক উপাচার্য। 
অধ্যাপক ডা. মোঃ কামরুল হাসান খান টাঙ্গাইলের বিন্দুবাসিনী সরকারি বালক উচ্চ বিদ্যালয় থেকে ১৯৭২ সালে বিজ্ঞান বিভাগ হতে এসএসসি পাশ করেন এবং ১৯৭৪ সালে নটরডেম কলেজ থেকে এইচএসসি পাশ করেন। ১৯৮২ সালে ময়মনসিংহ মেডিকেল কলেজ থেকে এমবিবিএস পাশ করেন।এরপরে তিনি ১৯৮৪ সালে মেডিকেল অফিসার হিসাবে সরকারী চাকরিতে যোগদান করেন। পরবর্তীতে ১৯৯১ সালে আইপিজিএমআর যোগদান করেন। ১৯৯৪ সালে আইপিজিএমআর (বর্তমানে বিএসএমএমইউ) থেকে প‌্যাথলজি তে এম.ফিল ডিগ্রি অর্জন করেন। উপাচার্য হওয়ার আগে তিনি একই প্রতিষ্ঠানের প্যাথলজি বিভাগের অধ্যাপক ও বিভাগীয় চেয়ারম্যান হিসেবে দায়িত্ব পালন করেন।
অধ্যাপক ডা. মোঃ কামরুল হাসান খান ১৯৫৫ সালের ১২ মার্চ টাঙ্গাইলের ঘাটাইল উপজেলার দেওপাড়া ইউনিয়নের ভাবনদত্ত গ্রামে জন্মগ্রহণ করেন। পিতা মোঃ হারুনুর রশিদ খান ছিলেন পোস্ট মাষ্টার মা রোকেয়া খানম গৃহিণী। স্ত্রী অধ্যাপক ডা. মাসুদা বেগম বিএসএমএমইউর হেমাটোলজি ও পরবর্তীতে মেডিসিন অনুষদের ডিন হিসেবে দায়িত্ব পালন করেন। কামরুল হাসান খানের পূর্বপুরুষদের সূত্রপাত টাঙ্গাইল থেকে। খানের বড় ভাই মামুনুর রশিদ একজন নাট্যকার ও নাট্যকর্মী।
কামরুল ১৯৯৯ সাল থেকে ২০১৫ পর্যন্ত বঙ্গবন্ধু শেখ মুজিব মেডিকেল বিশ্ববিদ্যালয়ে সমিতির সাধারণ সম্পাদকের দায়িত্ব পালন করেন। ‘Effects Of Topical Application of Ethylene Glycol on Rats’ শিরোনামে একটি গবেষণা করেছন। খান বাংলাদেশ মেডিকেল অ্যাসোসিয়েশনের (বিএমএ) দুবার নির্বাচিত সাংগঠনিক সম্পাদক, বিসিএস কেন্দ্রীয় সমন্বয় পরিষদের (২৬ ক্যাডার) সাবেক যুগ্ম মহাসচিব, বাংলাদেশ পরিবেশ আন্দোলনের (বাপা) ও প্রকৌশলী, কৃষিবিদ ও চিকিৎসকদের সংগঠন প্রকৃচির কার্যকরী পরিষদের সদস্য, কেন্দ্রীয় ইন-সার্ভিস ট্রেনি চিকিৎসক পরিষদের যুগ্ম আহ্বায়ক ও সন্ধানীর আজীবন উপদেষ্টা হিসেবে দায়িত্ব পালন করেন।
ঘূর্ণিঝড় কিয়ার

প্রবলমাত্রার ঘূর্ণিঝড় কিয়ার একটি অত্যন্ত শক্তিশালি ক্রান্তীয় ঘূর্ণিঝড় যে দিতীয় সুপার ঘূর্ণিঝড় ২০১৯ সাল থেকে উত্তর ভারত মহাসাগরে উৎপত্তি হয় । এটি আরবীয় সাগরের
ঝড়ের অপরিসীম শক্তি থাকা সত্ত্বেও, এবং প্রচুর দেশ উচ্চ জোয়ার এবং ঝড়ের জেরে ক্ষতিগ্রস্ত হচ্ছে, তবে কোনও হতাহতের খবর পাওয়া যায়নি।
 ২০ শে অক্টোবর ২০১৯ সালে ভারত আবহাওয়া অধিদফতর (আইএমডি) এবং জয়েন্ট টাইফুন সতর্কতা কেন্দ্র (জেটিডাব্লুসি) একটি গ্রীষ্মমণ্ডলীয় ঘূর্ণিঝড়ের উন্নয়নের জন্য দক্ষিণ-পূর্ব আরব সাগরের উপর নিম্নচাপের একটি অঞ্চল সন্ধান করতে শুরু করে। পরের চার দিন ধরে, নিম্নগুলি সংগঠিত করতে থাকে, এবং ২৪ অক্টোবর থেকে ডিপ্রেশন এআরবি০৩ তে আইএমডি বুলেটিন শুরু করার জন্য পর্যাপ্ত তথ্য সংগ্রহ করে। একই সময়ে, জেটিডব্লিউসি ক্রান্তিয় ঝড়ের সতর্কতা জারি করেছে। সেদিনের পরে, হতাশা গভীর নিম্নচাপকে তীব্র করে তোলে; একই সময়ে, জেটিডাব্লুসিটি এটিকে "ক্রান্তীয় ঘূর্ণিঝড় মাত্রা ৪ নং" হিসাবে স্বীকৃতি দেয় এবং সতর্কতা শুরু করে। এটি আরও তীব্র হয় এবং একটি ঘূর্ণিঝড় হয়ে যায়, আইএমডি থেকে "কিয়ার" নামটি "মওসুমের" পঞ্চম ঘূর্ণিঝড় হিসাবে গ্রহণ করে। ২৫ অক্টোবর ২০১৯ উচ্চ সমুদ্র পৃষ্ঠের তাপমাত্রা, নিম্ন চাপ এবং একটি আর্দ্র পরিবেশের কারণে, কিয়ার দ্রুত তীব্রতার একটি সময় শুরু করে এবং একটি অত্যন্ত তীব্র ঘূর্ণিঝড়ের জোরদার করে তোলে । তিন ঘণ্টা পরে, কিয়ার একটি অত্যন্ত মারাত্মক ঘূর্ণিঝড় হয়ে উঠে। প্রথম দিকে ২৭ অক্টোবর কিয়ার একটি অতিমাত্রার সুপার ঘূর্ণিঝড় মধ্যে তীব্র হয়। যার অববাহিকা প্রথম শুরু হয়েছিলো ২০০৭ সালে 
বাতাসের তীব্রতা পৌঁছানোর পরে, দমকা হাওয়া ও বৃষ্টিপাতে শুষ্ক বাতাসের সংমিশ্রণের কারণে ঝড়টি দুর্বল হতে শুরু করে।
গ্রীষ্মমণ্ডলীয় ঘূর্ণিঝড়ের আগাম আইএমডি ভারতের মহারাষ্ট্র, কর্ণাটক এবং গোয়া রাজ্যের জন্য বৃষ্টি এবং ঝড় সতর্কতা জারি করে। প্রবল বাতাস এবং ভারী বর্ষণ প্রচুর গাছপালা এবং বিদ্যুতের লাইনগুলিকে নষ্ট করে দেয়, জলোচ্ছাসের ফলে বন্যার সৃষ্টি হয়েছিল এবং গোয়ায় প্রতিদিনের স্বাভাবিক জীবনযাত্রা ব্যাহত হয়েছিল। ভারতীয় নৌবাহিনী   মুম্বাইয়ের পশ্চিমে উচ্চ সমুদ্রের মাঝখানে ডুবে যাওয়া নৌকায় ১৭জন আটকে পড়া জেলেকে উদ্ধা করে। 
দক্ষিণ পাকিস্তানে, ঘূর্ণিঝড় থেকে উচ্চ জোয়ারের কারণে কর্মকর্তারা সৈকত বন্ধ করে দেয় এবং চারটি আশ্রয়কেন্দ্র খুলেছিল। বন্যার কারণে করাচির কিছু অংশ ক্ষতিগ্রস্ত হয়েছিল, ডিফেন্সের রায়া গল্ফ এবং কান্ট্রি ক্লাবের একটি অংশ বন্ধ করে দিয়েছে। করাচিতে বিদ্যুৎপাত ও বন্যার কারণে ৭৯ জন মারা গিয়েছিলেন। ন্যাশনাল হাউজিং অথরিটি অনুসারে, ১৭৩৫ টি বাড়ি পুরোপুরি ধ্বংস হয়ে গেছে, যা অভ্যন্তরীণ বাস্তুচ্যুত ব্যক্তিদের ৩৭ হাজার ৫৪৬ এ দাঁড়ায়। দুর্যোগের মোট ক্ষয়ক্ষতি ধরা হয়েছে ৪.৪ বিলিয়ন মার্কিন ডলার।
পার্শ্ববর্তী সংযুক্ত আরব আমিরাতগুলিতে শারজাহ এবং ফুজাইরাহের পূর্ব উপকূলীয় অঞ্চলে উচ্চ রাস্তা, ঘরবাড়ি এবং স্কুলগুলি বন্যাকবলিত ওয়ারের উপকূলে কায়র থেকে বয়ে যাওয়া শহরগুলি প্লাবিত হয়
ক্যারি ফিশার

ক্যারি ফ্রান্সিস ফিশার (২১ অক্টোবর, ১৯৫৬ - ২৭ ডিসেম্বর, ২০১৬) একজন আমেরিকান অভিনেত্রী, লেখক এবং কৌতুক অভিনেত্রী ছিলেন। ফিশার স্টার ওয়ার্স ছবিতে প্রিন্সেস লিয়া চরিত্রে অভিনয় করার জন্য সর্বাধিক পরিচিত, যার জন্য তিনি চারটি স্যাটার্ন পুরস্কারের জন্য মনোনীত হয়েছিলেন। তাঁর অন্যান্য চলচ্চিত্রের মধ্যে রয়েছে শ্যাম্পু (১৯৭৫), দ্য ব্লুজ ব্রাদার্স (১৯৮০), হান্না অ্যান্ড হার সিস্টার্স (১৯৮৬), দ্য ’বার্বস (১৯৮৯), হোয়েন হ্যারি মেট স্যালি... (১৯৮৯), সোপডিস (১৯৯১) এবং দ্য উইমেন (২০০৮)।
২০১৬ সালের ২৭শে ডিসেম্বর তিনি মৃত্যুবরণ করেন।
কামরুল হদা

কামরুল হদা হলেন একজন ভারতীয় রাজনীতিবিদ যিনি সর্বভারতীয় মজলিস-ই-ইত্তেহাদুল মুসলিমিনের রাজনীতির সাথে যুক্ত। তিনি বিহার বিধানসভার একজন সদস্য।
ভারতীয় জাতীয় কংগ্রেসের মোহাম্মদ জাওয়েদ বিধায়ক পদ থেকে পদত্যাগ করে সপ্তদশ লোকসভা নির্বাচনে লড়ার সিদ্ধান্ত গ্রহণ করেন। তার পদত্যাগের পর কিষাণগঞ্জ বিধানসভা কেন্দ্রকে খালি হিসেবে ঘোষণা করা হয়। উক্ত বিধানসভা কেন্দ্রে অনুষ্ঠিত উপনির্বাচনে কামরুল হদা সর্বভারতীয় মজলিস-ই-ইত্তেহাদুল মুসলিমিনের মনোনয়নে প্রতিদ্বন্দ্বিতা করেন ও বিজয়ী হন। তার জয়ের ফলে হিন্দিভাষী কোন রাজ্যের বিধানসভায় প্রথমবারের মত আসন লাভ করে সর্বভারতীয় মজলিস-ই-ইত্তেহাদুল মুসলিমিন।
রোনাল্ড ড্রাপার

রোনাল্ড জর্জ ড্রাপার (; জন্ম: ২৪ ডিসেম্বর, ১৯২৬) কেপ প্রদেশের আউটশুর্ন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের ভূমিকায় অবতীর্ণ হতেন রোনাল্ড ড্রাপার।
পোর্ট এলিজাবেথের গ্রে হাইস্কুলে অধ্যয়ন করেছেন রোনাল্ড ড্রাপার। ১৯৪৫-৪৬ মৌসুম থেকে ১৯৫৯-৬০ মৌসুম পর্যন্ত রোনাল্ড ড্রাপারের প্রথম-শ্রেণীর খেলোয়াড়ী জীবন চলমান ছিল।
নিজস্ব ১৯শ জন্মদিনে ইস্টার্ন প্রভিন্সের পক্ষে প্রথম-শ্রেণীর ক্রিকেটে অভিষেক ঘটে তার। ডিসেম্বর, ১৯৪৫ সালে অরেঞ্জ ফ্রি স্টেটের বিপক্ষে অনুষ্ঠিত ঐ খেলায় তিন নম্বরে ব্যাটিংয়ে নেমে খেলার সর্বোচ্চ রান তুলেন। ১৯৪৬-৪৭ মৌসুম থেকে ইস্টার্ন প্রভিন্সের পক্ষে উইকেট-রক্ষণের দিকে ঝুঁকে পড়েন। তবে, এ দায়িত্বে তিনি খেলোয়াড়ী জীবনের পুরোটা সময় অনিয়মিতভাবে পালন করতেন।
১৯৫২-৫৩ মৌসুমের প্রথম দুই খেলায় গ্রিকুয়াল্যান্ড ওয়েস্টের সদস্যরূপে ব্যাটিং উদ্বোধনে নেমেছিলেন। রোডেশিয়ার বিপক্ষে ১৪৫ ও ৮ রান করেছিলেন তিনি। বর্ডারের বিপক্ষে ১২৯ ও ১৭৭ রান করেন। এরফলে, কারিকাপের ইতিহাসের প্রথম খেলোয়াড় হিসেবে উভয় ইনিংসে সেঞ্চুরি করার গৌরব অর্জন করেন। দুই খেলায় সেঞ্চুরি করার প্রাক্কালে উভয়ে ক্ষেত্রেই প্রথমদিনের মধ্যাহ্নবিরতির পূর্বে করেছিলেন তিনি। এগুলোই প্রথম-শ্রেণীর ক্রিকেটে তার সর্বশেষ সেঞ্চুরি ছিল। ১৯৫৯-৬০ মৌসুমে ট্রান্সভাল বি দলের বিপক্ষে সর্বশেষ প্রথম-শ্রেণীর খেলায় অংশ নেন। গ্রিকুয়াল্যান্ডে ওয়েস্টের প্রথম ইনিংসে সংগৃহীত ৭৭ রানের মধ্যে তার অবদান ছিল ৩৯।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন রোনাল্ড ড্রাপার। ১০ ফেব্রুয়ারি, ১৯৫০ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ৩ মার্চ, ১৯৫০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৪৯-৫০ মৌসুমে অস্ট্রেলিয়া দল দক্ষিণ আফ্রিকা গমন করে। সফরকারী দলের বিপক্ষে উইকেট-রক্ষক হিসেবে খেলার জন্যে মনোনীত হন। এর কয়েক সপ্তাহ পর ইস্টার্ন প্রভিন্সের সদস্যরূপে অস্ট্রেলীয় একাদশের বিপক্ষে ৮৬ রানের ইনিংস খেলেছিলেন তিনি। সিরিজের প্রথম তিন টেস্টে অস্ট্রেলিয়ার কাছে পরাজয়ের পর চতুর্থ টেস্টের জন্যে দল নির্বাচকমণ্ডলী পাঁচজন খেলোয়াড়কে অন্তর্ভুক্ত করে। তন্মধ্যে রোনাল্ড ড্রাপারসহ চারজনের টেস্ট অভিষেক পর্ব একযোগে সম্পন্ন হয়। তিন নম্বরে ব্যাটিংয়ে নেমেছিলেন তিনি। মাত্র ১৫ রান তুললেও খেলাটি ড্রয়ে পরিণত হয়েছিল। তাসত্ত্বেও, পঞ্চম টেস্ট খেলার জন্যে তাকে দলে রাখা হয়। ৭ ও ৩ রান করেন। খেলায় তার দল ইনিংস ব্যবধানে পরাভূত হয়েছিল। এরপর আর তাকে টেস্ট আঙ্গিনায় খেলতে দেখা যায়নি। তবে, এরপরও আরও কয়েকবছর কারি কাপে অংশ নিয়েছিলেন।
তার কনিষ্ঠ ভ্রাতা এরল ড্রাপার ১৯৫১-৫২ মৌসুমে ইস্টার্ন প্রভিন্স ও ১৯৫৩-৫৪ মৌসুম থেকে ১৯৬৭-৬৮ মৌসুম পর্যন্ত গ্রিকুয়াল্যান্ড ওয়েস্টের পক্ষে খেলেছেন।